Embedslægen har sammen med Brønderslev kommune indskærpet over for Hjallerup Vandforsyning at vandforsyningen ikke lever op til kravene i drikkevandsbekendtgørelsen, da der er fundet Coliforme Bakterier i vandet.

Derfor skal forbrugerne koge vandet i minimum to minutter inden det drikkes, oplyser Hjallerup Vandforsyning. Vandforsyningen afventer svar fra nye prøver fredag formiddag. Først når bakteriekravene igen overholdes, kan man igen drikke vandet direkte fra hanen.